ai4bharat/Pralekha huggingface dataset:
पंतप्रधान कार्यालय
कानपूरमध्ये ट्रॅक्टर-ट्रॉली यांच्यात झालेल्या अपघातात मृत्यूमुखी पडलेल्या व्यक्तींबद्दल पंतप्रधानांनी व्यक्त केला शोक
मृत आणि जखमींना सानुग्रह निधी दिला जाणार
पंतप्रधान नरेंद्र मोदी यांनी आज कानपूरमध्ये ट्रॅक्टर-ट्रॉली यांच्या अपघातात मृत्यूमुखी पडलेल्या व्यक्तींबद्दल शोक व्यक्त केला आहे.
तसेच त्यांनी प्रत्येक मृताच्या नातेवाईकांना पीएमएनआरएफमधून 2 लाख रुपयांचा सानुग्रह निधी दिला जाईल, असे जाहीर केले. तसेच जखमींना 50,000 रुपये दिले जाणार आहेत.
पंतप्रधान कार्यालयाने आपल्या ट्विट संदेशात म्हटले आहे:
“कानपूरमधील ट्रॅक्टर-ट्रॉली अपघातामुळे मन विदीर्ण झाले. आपले जिवलग आणि प्रियजन गमावले आहेत, त्यांच्या प्रति सहवेदना व्यक्त करतो. जखमी लवकरात लवकर बरे व्हावे, अशी प्रार्थना. स्थानिक प्रशासन बाधितांना शक्य ती सर्व मदत करत आहे: पंतप्रधान @narendramodi”
“प्रत्येक मृताच्या नातेवाईकांना पीएमएनआरएफमधून 2 लाख रुपये सानुग्रह निधी दिला जाईल. जखमींना 50,000 रुपये दिले जाणार आहेत.
: पंतप्रधान @narendramodi”
ग्रामीण विकास मंत्रालय
दीदींच्या  नवोन्मेषी कल्पनांना आणि उत्पादनांना अर्थसहाय्य पुरवून त्यांना आर्थिक दृष्ट्या सक्षम करण्यासाठी ग्राम विकास मंत्रालय महिला स्वयंसहाय्यता गट बँक स्थापन करण्याचा विचार करत असल्याचे केंद्रीय मंत्री गिरीराज सिंह यांचे प्रतिपादन
दीदींच्या  नवोन्मेषी कल्पनांना आणि उत्पादनांना अर्थसहाय्य पुरवून त्यांना आर्थिक दृष्ट्या सक्षम करण्यासाठी आपण महिला स्वयंसहाय्यता गट  बँक तयार स्थापन करण्याच्या संकल्पनेवर विचार करत आहोत, असे केंद्रीय ग्राम विकास आणि पंचायती राज मंत्री, गिरीराज सिंह यांनी आज सांगितले.
उत्तरप्रदेशमध्ये नोएडा इथे नवीन वर्षातील पहिल्या सरस आजिविका मेळा-2023 मध्ये प्रमुख पाहुणे म्हणून बोलतांना, गिरीराज सिंह म्हणाले की, देशात 9 कोटी पेक्षा जास्त महिला, म्हणजेच, देशातील 9 कोटी कुटुंबे स्वयंसहाय्यता गटाचे सदस्य आहेत. यापैकी प्रत्येक दीदीने  दर महा 100 रुपयांची बचत केली, तर बहुतांश दीदींच्या  जास्तीतजास्त ठेवीच्या आश्चर्यकारक रकमेसह बँक यशस्वी ठरेल.
गिरीराज सिंह म्हणाले, पंतप्रधान मोदींच्या ‘वोकल फॉर लोकल’ मंत्राचा पूर्ण क्षमतेने प्रयोग करण्याची वेळ आली आहे, आणि त्यांनी मेळ्यामध्ये उपस्थित सर्वांना आणि देशाच्या सर्व नागरिकांना महिला कारागीरांकडून उत्पादनांची खरेदी करण्याचे आणि खाद्य पदार्थांच्या स्टाॅल वर स्वयंसहाय्यता गटाच्या सदस्यांनी बनवलेल्या स्वादिष्ट आणि पारंपरिक पदार्थांचा आस्वाद घेण्याचे आवाहन केले.
देशाच्या 27 राज्यांमधील स्वयंसहाय्यता गटाच्या 350 पेक्षा जास्त महिला सदस्यांनी प्रदर्शनांत आपले स्टाॅल उभारले आहेत. त्याशिवाय, 100 पेक्षा जास्त सखींच्या  सहभागासह इंडिया फूड कोर्ट मध्ये, स्वयंसहाय्यता गटाच्या सदस्यांची 23 दुकाने आहेत.
गिरीराज सिंह म्हणाले की, ग्राम विकास मंत्रालय नवीन महिला सदस्यांची  नोंदणी करण्याचे काम सक्रियतेने करत आहे. त्यामुळे पंतप्रधान नरेंद्र मोदी यांचे 2024 पर्यंत 10 कोटी स्वयंसहाय्यता गट सदस्यांची नोंदणी करण्याचे उद्दिष्ट नक्कीच पूर्ण होईल.
रसायन आणि खते मंत्रालय
देशाने पर्यायी इंधन स्रोतांकडे वळण्याची वेळ आली असल्याचे केंद्रीय मंत्री नितीन गडकरी यांचे मत
कृषी उत्पादनांचा रसायन निर्मितीसाठी वापर देशाचे चित्र पालटवणारा ठरेल- गडकरी
मुंबई, 4 ऑक्टोबर 2018
देशाने पर्यायी इंधन स्रोतांकडे जसे की, इथेनॉल, मेथॉल आणि जैव डिझेल वळण्याची वेळ आली असल्याचे मत केंद्रीय रस्ते, वाहतूक व महामार्ग, नौवहन, जलस्रोत, नदी विकास आणि गंगा पुनरुज्जीवीकरण मंत्री नितीन गडकरी यांनी व्यक्त केले आहे. ते आज मुंबईत “इंडो केम 2018-केमिकल्स ॲण्ड पेट्रोकेमिकल्स-ॲडव्हान्टेज इंडिया” या 10 व्या द्वैववार्षिक आंतरराष्ट्रीय प्रदर्शन आणि परिषदेचे उद्घाटन करतांना बोलत होते. इथेनॉल हे भविष्य असून त्याचे उत्पादन वाढविण्याचा निर्णय सरकारने घेतला आहे. आयात कमी करुन निर्यात वाढवण्याची आणि आयात वस्तूंना पर्याय शोधण्याची गरज त्यांनी व्यक्त केली.
खनिजे आणि मनुष्यबळ या भारताच्या दोन बळकट बाजू आहेत. तंत्रज्ञान, नवीनतम शोध, संशोधन आणि विकास, उद्योजकता यात भारत उत्तम कामगिरी करत आहे. नव्या संशोधनातून भारत जगात बदल घडवून आणू शकतो, असे गडकरी यांनी सांगितले. पेट्रोकेमिकल्स क्षेत्रात भरपूर क्षमता असल्याचे सांगतानाच त्यांनी प्रदूषणमुक्तीचे महत्व अधोरेखित केले. पारदर्शकता, गुंतवणूक आणि निर्यातीला प्रोत्साहन यावर त्यांनी आपल्या भाषणात भर दिला.
ऊर्जा आणि वीज क्षेत्राची गरज लक्षात घेऊन कृषीतील वैविध्याचे महत्व गडकरी यांनी सांगितले. नवी पिके ओळखायला हवी, असे त्यांनी सांगितले. कृषी उत्पादनांचा रसायनांच्या निर्मितीसाठी उपयोग होण्याबाबतच्या शक्यता आजमावण्याचे आवाहन त्यांनी उद्योग क्षेत्राला केले. यामुळे देशाचे चित्र पालटू शकेल असे ते म्हणाले.
परिसंस्था आणि पर्यावरण यांचे महत्व गडकरी यांनी आपल्या भाषणात उद्धृत केले. इथेनॉलपासून जैव प्लॅस्टिकही तयार होऊ शकते याकडे त्यांनी लक्ष वेधले. यावेळी “इंडो केम 2018 नॉलेज पेपर” प्रकाशित करण्यात आला.
रसायने आणि पेट्रोकेमिकल्स उद्योग 6.2 टक्के वेगाने वृद्धिंगत होत असल्याचे रसायने आणि खत मंत्रालयातील रसायने आणि पेट्रोकेमिकल्स विभागातील सचिव पी. राघवेंद्र राव यांनी सांगितले.
सरकारने उचललेल्या सकारात्मक पावलांमुळे रसायन उद्योग प्रगती करत असल्याचे राव यांनी सांगितले.
मुंबईत 4 ते 6 ऑक्टोबर दरम्यान “इंडो केम-2018” चे आयोजन करण्यात आले आहे. रसायन क्षेत्रात देशामध्ये गुंतवणुकीच्या संधी आणि “मेक इन इंडिया” ला चालना देण्याकरता या उपक्रमाचे आयोजन करण्यात आले आहे. जगातल्या विविध भागातल्या 300 हून अधिक आघाडीच्या रसायने आणि पेट्रोकेमिकल्स कंपन्यांना यात सहभागी झाल्या आहेत. रसायने आणि पेट्रोकेमिकल्स विभाग, रसायने आणि खते मंत्रालय, भारत सरकार आणि फिक्की यांनी संयुक्तरित्या “इंडो केम-2018” चे आयोजन केले असून रसायने आणि पेट्रोकेमिकल्स क्षेत्रातला देशातला सर्वात मोठा कार्यक्रम आहे.
B.Gokhale/S.Kakade/P.Malandkar
(Visitor Counter : 65
पंतप्रधान कार्यालय
पंतप्रधानांचे गुरुदेव टागोर यांना जयंतीनिमित्त वंदन
पंतप्रधान नरेंद्र मोदी यांनी गुरुदेव रवींद्रनाथ टागोर यांना त्यांच्या जयंतीनिमित्त आदरांजली वाहिली आहे.
ट्वीट संदेशात पंतप्रधान म्हणाले:
“टागोर जयंतीनिमित्त, मी गुरुदेव टागोर यांना वंदन करतो. त्यांचे अनुकरणीय आदर्श आपल्याला त्यांच्या स्वप्नातील भारताची निर्मिती करण्यासाठी शक्ती आणि प्रेरणा देत राहतील.”
पंतप्रधान कार्यालय
पंतप्रधान नरेंद्र मोदी आणि ऑस्ट्रेलियाचे पंतप्रधान यांच्यात द्विपक्षीय बैठक
पंतप्रधान नरेंद्र मोदी यांनी 24 मे 2023 रोजी ऑस्ट्रेलियातील सिडनी येथे ऑस्ट्रेलियाचे पंतप्रधान अँथनी अल्बानीज यांच्याबरोबर द्विपक्षीय बैठक घेतली.
ऍडमिरल्टी हाऊस येथे आगमन झाल्यावर पंतप्रधानांचे औपचारिक स्वागत करण्यात आले आणि मानवंदना देण्यात आली.
उभय नेत्यांनी मार्च 2023 मध्ये नवी दिल्ली येथे आयोजित पहिल्या भारत-ऑस्ट्रेलिया वार्षिक शिखर परिषदेचे स्मरण केले आणि बहुआयामी भारत-ऑस्ट्रेलिया सर्वसमावेशक धोरणात्मक भागीदारी अधिक व्यापक आणि बळकट करण्याच्या वचनबद्धतेचा पुनरुच्चार केला.
संरक्षण आणि सुरक्षा, व्यापार आणि गुंतवणूक, नवी आणि नवीकरणीय ऊर्जा, हरित हायड्रोजन, महत्त्वपूर्ण खनिजे, शिक्षण, स्थलांतर आणि गतिशीलता आणि दोन्ही देशांच्या लोकांमधील संबंध या क्षेत्रातल्या सहकार्याबाबत यावेळी चर्चा करण्यात आली.
उभय नेत्यांनी भारत-ऑस्ट्रेलिया स्थलांतर आणि गतिशीलता भागीदारी व्यवस्था  वर स्वाक्षरी करण्यात आल्याचे स्वागत केले. खास भारतीयांसाठी तयार करण्यात आलेल्या MATES  या नवीन कौशल्य योजनेबरोबरच एमएमपीए या व्यवस्थेमुळे विद्यार्थी, व्यावसायिक, संशोधक, शैक्षणिक तसेच इतर क्षेत्रातील लोकांची गतिशीलता अधिक सुलभ करेल.
त्यांनी भारत-ऑस्ट्रेलिया हायड्रोजन कृती दलाच्या संदर्भ अटींना अंतिम रूप देण्यात आल्याचे स्वागत केले. हे कृती दल हायड्रोजन इलेक्ट्रोलायझर्स, फ्युएल सेल्सवर लक्ष केंद्रित करून तसेच पायाभूत सुविधा आणि मानके व नियमांच्या सहाय्याने स्वच्छ हायड्रोजनचे उत्पादन आणि वापराला गती देण्याबाबत सूचना करेल.
पंतप्रधान मोदी यांनी ब्रिस्बेनमध्ये भारताचे महावाणिज्य दूतावास स्थापन करण्यात ऑस्ट्रेलियाने केलेल्या सहाय्याबद्दल आभार मानले.
उभय नेत्यांनी नियम-आधारित आंतरराष्ट्रीय व्यवस्थेच्या आधारावर एक शांततापूर्ण, समृद्ध आणि सर्वसमावेशक हिंद-प्रशांत महासागर क्षेत्र सुनिश्चित करण्याच्या निर्धाराचा पुनरुच्चार केला. तसेच संयुक्त राष्ट्र सुरक्षा परिषदेतील सुधारणांवरही त्यांनी चर्चा केली.
पंतप्रधान अल्बानीज यांनी भारताच्या G20 अध्यक्षपद आणि उपक्रमांना ऑस्ट्रेलियाचा भक्कम पाठिंबा दर्शवला. सप्टेंबर 2023 मध्ये नवी दिल्ली येथे होणाऱ्या G20 शिखर परिषदेसाठी पंतप्रधान अल्बानीज यांचे स्वागत करण्यासाठी पंतप्रधान उत्सुक आहेत.
नौवहन मंत्रालय
नौवहन राज्य मंत्री मनसुख मांडवीय यांनी केरळ इथल्या कोचीन बंदरातल्या वल्लारपदम टर्मिनल ट्रान्स शिपमेंट हबच्या विकासकामांचा घेतला आढावा
नवी दिल्ली, 15 जुलै 2020
नौवहन राज्य मंत्री  मनसुख मांडवीय यांनी केरळ इथल्या कोचीन बंदरातल्या वल्लारपदम इथल्या टर्मिनलच्या विकास कामांचा आढावा घेतला. डीपी वर्ल्डच्या व्यवस्थापना अंतर्गत असलेले ते भारतातले पहिले ट्रान्स शिपमेंट पोर्ट आहे. दक्षिण आशियातील पहिले ट्रान्स शिपमेंट हब म्हणून आकारास येत असलेल्या या बंदराच्या विकासातली आव्हाने पेलणारे धोरण आखण्याच्या सूचना मांडवीय यांनी यावेळी अधिकाऱ्यांना दिल्या. मांडवीय म्हणाले, "भारतीय मालाची भारतीय बंदरातूनच ट्रान्स शिपमेंट व्हावी यासाठी आम्ही भारतीय बंदरात ही ट्रान्स शिपमेंट व्यवस्था विकसित करत आहोत. वल्लारपदम टर्मिनलच्या विकासात येणारे अडथळे दूर करणे ही नौवहन मंत्रालयासमोरची प्राथमिकता आहे."
ट्रान्स शिपमेंट हब हे बंदरावरील एक टर्मिनल आहे. बंदरात येणारे कंटेनर्स सांभाळणे, कंटेनर्स तात्पुरते साठवून ठेवणे आणि त्यांना दुसऱ्या जहाजांवर चढवणे हे काम ट्रान्स शिपमेंट हब मध्ये केले जाते. कोची आंतरराष्ट्रीय कंटेनर ट्रान्स शिपमेंट टर्मिनल म्हणजेच वल्लारपदम टर्मिनल  भारताच्या किनारपट्टीवर अतिशय उपयुक्त ठिकाणी वसलेलं आहे. ट्रान्स शिपमेंट साठी विकसित करण्यास ते सर्व दृष्टीने सुयोग्य आहे.
◆आंतरराष्ट्रीय समुद्र मार्गांच्या दृष्टीने अत्यंत मोक्याच्या ठिकाणी असलेले हे भारतीय बंदर आहे.
◆ सर्व भारतीय बंदरांपासून त्याचे अंतर सरासरी प्रमाणे सर्वात कमी आहे.
◆ भारताच्या पूर्व व पश्चिम किनाऱ्यावरच्या मुंद्रा ते कोलकाता पर्यंतच्या बंदरांशी तिथून दर आठवड्याला अनेकदा वाहतूक होत असते.
◆ देशांतर्गत सर्व बाजारपेठांपासूनही किमान अंतरावर आहे.
◆ मोठमोठी जहाजे आणि त्यांच्यावरच्या मालवाहतूकीला हाताळण्याची पूर्ण क्षमता आहे.
कोचीन बंदरावरचे वल्लारपदम टर्मिनल दक्षिण भारतासाठी सर्वात योग्य महाद्वार म्हणून तर दक्षिण आशियासाठी प्रमुख ट्रांस-शिपमेंट हब म्हणून विकसित करण्याची योजना आहे.S.Tupe/U.Raikar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमधील पाणीसाठ्यात सहा टक्के वाढ
नवी दिल्ली, 31 ऑगस्ट 2018
देशातील महत्त्वाच्या 91 धरणातल्या जलसाठ्यांमध्ये 30 ऑगस्ट 2018 रोजी संपलेल्या सप्ताहामध्ये 112.083 अब्ज घनमीटर पाणी शिल्लक असून, एकूण साठवणूक क्षमतेच्या ते 69 टक्के इतके आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 16.51 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 53 टक्के पाणीसाठा उपलब्ध आहे.
पंजाब, ओदिशा, महाराष्ट्र, उत्तराखंड, मध्य प्रदेश, छत्तीसगड, आंध्र प्रदेश, तेलंगण, कर्नाटक, केरळ आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. हिमाचल प्रदेश, राजस्थान, झारखंड, पश्चिम बंगाल, त्रिपुरा, गुजरात, आणि उत्तर प्रदेश या राज्यांतील जलसाठ्यांमधील पाण्याचे प्रमाण गेल्यावर्षीच्या तुलनेत कमी आहे.
N.Sapre/N.Chitale/P.Malandkar
(Visitor Counter : 47
राष्ट्रपती कार्यालय
प्रसिद्धी परिपत्रक
नवी दिल्ली, 18 मे 2023
पंतप्रधानांनी सुचवल्याप्रमाणे राष्ट्रपतींनी राज्यमंत्री प्रा. एस.पी. सिंग बघेल यांना कायदा आणि न्याय राज्यमंत्री ऐवजी आरोग्य आणि कुटुंब कल्याण राज्यमंत्री म्हणून नियुक्त करण्याचे निर्देश दिले आहेत.S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 112
माहिती आणि प्रसारण मंत्रालय
जमिनीच्या वादाबाबत चर्चा, स्वतःशी आणि जगाशी संवाद: IFFI 53 कोस्टा रिकन चित्रपटाचे राष्ट्राला आवाहन
डोमिंगो अँड द मिस्ट: ग्रामीण भागातील लोक त्यांची जमीन वाचवण्यासाठी किती किंमत चुकवतात हे दाखवण्याच्या गरजेतून तयार झाला हा चित्रपट
गोवा/मुंबई, 27 नोव्हेंबर 2022
विकासाच्या संदिग्ध शक्तींनी त्याला धमकावण्यासाठी त्यांचे हिंसक आणि जबरदस्तीचे डावपेच वापरले , तेव्हाही त्याच्या आजूबाजूचे लोक हतबल झाले, मात्र तरीही डोमिंगोने धीर सोडला नाही. त्याची स्वतःची जमीन, पृथ्वीचा तो तुकडा ज्यावर त्याला आपला पृथ्वीतलावरील प्रवास करायचा होता, तो अधिकार हातातून सोडू न देण्याच्या आपल्या निश्चयाबाबत तो ठाम होता.
'डोमिंगो अँड द मिस्ट' हा अशा प्रकारे एका माणसाच्या त्याचा भूतकाळ आणि त्याची जमीन ताब्यात ठेवण्यासाठी केलेल्या संघर्षाचा एक गंभीर आणि चिंतनशील विचार आहे; हा चित्रपट विकासाच्या अनुषंगाने जमिनीचा वाद आणि संघर्षांचा शोध घेतो.
गोवा इथे 53 व्या भारतीय आंतरराष्ट्रीय चित्रपट महोत्सवाचा एक भाग म्हणून आज आयोजित इफ्फी टेबल टॉक्स सत्रात प्रसारमाध्यमांशी आणि महोत्सवाच्या प्रतिनिधींशी संवाद साधताना, दिग्दर्शक एरियल एस्कॅलेंट मेझा म्हणाले की, ग्रामीण भागातील लोकांना त्यांची जमीन वाचवण्यासाठी काय किंमत चुकवण्यास भाग पाडले जाते हे दाखवण्याच्या गरजेतून या चित्रपटाचे बीज पेरले गेले.
स्पॅनिश भाषेत बनलेल्या कोस्टा रिकाच्या चित्रपटाचा इफ्फी 53 मध्ये 'सिनेमा ऑफ द वर्ल्ड ' श्रेणी अंतर्गत भारतीय प्रीमियर झाला. या चित्रपटाचा या वर्षी कान्स चित्रपट महोत्सवात वर्ल्ड प्रीमियर झाला आणि 95 व्या ऑस्कर पुरस्कारांमध्ये सर्वोत्कृष्ट आंतरराष्ट्रीय फीचर फिल्मसाठी कोस्टा रिकाचा सिनेमा म्हणूनही त्याची निवड झाली.हा चित्रपट कोस्टा रिका आणि कतार देशाची सहनिर्मिती आहे.
दिग्दर्शक एरियल एस्कॅलेंट मेझा यांनी डी कोस्टा रिका युनिव्हर्सिटीमधून राज्यशास्त्रात आणि क्युबामधील एस्क्यूएला इंटरनॅशनल डी सिने वाय टेलिव्हिजन  आणि कॅनडातील मॉन्ट्रियल येथील कॉनकॉर्डिया युनिव्हर्सिटीमधून सिनेमात पदवी प्राप्त केली. त्याचा पहिला चित्रपट द साउंड ऑफ थिंग्ज  हा 2018 मध्ये कोस्टा रिकाकडून ऑस्करसाठी पाठवण्यात आला होता.PIB Mumbai | G.Chippalkatti/S.Kane/D.Rane
Follow us on social media:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127
नौवहन मंत्रालय
सागरमालाचे बनावट संकेतस्थळ
(नवी दिल्ली, 6 सप्टेंबर 2018
सागरमालाच्या http://sagarmala.org.in/ या बनावट संकेतस्थळावरुन नोकरी मिळवण्यास इच्छुकांना आणि सागरमाला प्रकल्पाशी संबंधितांना ईमेल पाठवले जात असल्याचे नौवहन मंत्रालयाच्या निदर्शनाला आले आहे. सागरमालाच्या मूळ संकेतस्थळाशी मिळतेजुळते असे हे संकेतस्थळ असून त्यावरुन अभियंता आणि पदविकाधारक प्रशिक्षणार्थींच्या नियुक्तीसंदर्भातील खोटी जाहिरात प्रसारीत होत आहे.
अशा प्रकारच्या खोट्या आणि फसव्या जाहिरातींवर विश्वास ठेवू नये, असे या प्रसिद्धीपत्रकाद्वारे सूचित केले जात आहे. अशा प्रकारच्या फसवणुकीच्या प्रकरणांसंदर्भात भारतीय दंड संहितेच्या कलमान्वये शिक्षेची तरतूद आहे. सागरमाला प्रकल्पाशी संबंधितांच्या माहितीसाठी http://www.sagarmala.gov.in/ हे सागरमाला प्रकल्पाचे अधिकृत संकेतस्थळ आहे, याची नोंद घेतली जावी.
S.Tupe/M.Pange/P.Kor
आरोग्य आणि कुटुंब कल्याण मंत्रालय
कोविड-19 संदर्भातील उत्तम कार्यपध्दती
उत्तर प्रदेशने विकसीत केले एकात्मिक कोविड नियंत्रण आणि अधिकार कक्ष तसेच युनिफाईड स्टेट कोविड पोर्टल
नवी दिल्ली, 6 सप्टेंबर 2020
भारतातील कोवीड महामारीच्या प्रादुर्भावास नवव्या महिन्यात प्रवेश करत असताना केंद्राने कोविड प्रतिसाद आणि व्यवस्थापनाच्या रणनीतीसाठी खंबीरपणे पावले उचलली असून त्याचे केंद्रबिंदू विविध राज्ये आणि केंद्रशासित प्रदेश आहेत .केंद्राच्या समन्वयाने आणि घालून दिलेल्या मार्गदर्शक तत्वांचे पालन करत\राज्ये केंद्रशासित प्रदेश त्याची एकात्मिक सहयोगाने अंमलबजावणी करत आहेत.त्यापैकी अनेक राज्यांनी या महामारीविरोधात स्वत:च्या नवनवीन उपाययोजना विकसीत केल्या आहेत.या उपाययोजना इतर राज्येही राबवत असून प्रादेशिक संकल्पना आणि उत्तम कार्यप्रणालींचा मोठ्या प्रमाणावर प्रसार होत आहे.
उत्तर प्रदेश सरकारनेही या दिशेने विविध उपाययोजना हाती घेतल्या आहेत.
8 जुलै 2020 रोजी उत्तर प्रदेश सरकारने सर्व जिल्ह्यांमधे तसेच राजधानी लखनौमधे सक्रीय रुग्णांच्या संख्येचे निराकरण करण्यासाठी विविध विभागांचे प्रतिनिधित्व करणारे एकात्मिक कोविड नियंत्रण केंद्रे आणि अधिकार कक्ष  सुरू केले आहेत. औषधांव्यतिरीक्तइतर सर्व विभागांचा प्रभावीपणे समन्वय साधता यावा,ही या केंद्रांची प्रार्थमिकता होती. त्या केंद्रांमार्फत कोविड रुग्णांना गरज असलेल्या कोविड समर्पित सुविधांचा जलदगतीने लाभ मिळत होता.ही अधिकार केंद्रे विभागीय केंद्रांशी जोडली जाऊन लक्षणे दिसणाऱ्या रूग्णांच्या चाचण्या, संपर्कातील माणसे ,रुग्णालयात दाखल होण्यासाठी उपलब्ध खाटा आणि गृहविलगीकरणात असलेल्या रुग्णांचा नियमीत पाठपुरावा या गोष्टी सुनिश्चित करता आल्या.
उत्तरप्रदेश सरकारने युनिफाईड स्टेट पोर्टल नावाचे एक पोर्टल विकसीत केले असून त्याद्वारे कोविड रुग्णांची टेहेळणी, चाचण्या आणिउपचार यावर लक्ष ठेवता येते.जिल्हास्तरावर माहितीचा दर्जा राखणे आणि व्यवस्थापन सुनिश्चित करण्यासाठी नियमीत प्रशिक्षण दिले जाते.पोर्टल विकसीत झाल्यापासून त्यात रोगाचे स्वरूप समजून घेण्यासाठी अनेक बदल करण्यात आले, तसेच वेळोवेळी राज्य आणि जिल्हास्तरावर प्रतिसादही विचारण्यात आला.या डिजिटल माहितीमुळे माहितीचे विकेंद्रीकरण करणे आणि वस्तुनिष्ठ परीक्षण करणे शक्य झालेआणि म्हणून तत्पर निर्णय घेणे आणि प्रतिसाद देणे शक्य झाले.भारत सरकारच्या पोर्टल बरोबर या पोर्टलचा कार्यान्वय साधून लाभ घेता येतो.
राज्याच्या निधीतून राज्य सरकारने 1000 हाय फ्लो नेसल कँनुला[HFNCs} प्राप्त केले.यापैकी 500 सुरू असून त्यांचा विनियोग अनाक्रमक उपचारांसाठी करण्यात येत आहे.
M.Jaitly/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
आरोग्य आणि कुटुंब कल्याण मंत्रालय
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांच्या अध्यक्षतेखाली सार्वत्रिक आरोग्य सेवा दिन समारंभ संपन्न
नवी दिल्ली, 13 डिसेंबर 2021
“लवचिक आणि मजबूत अशी आरोग्य सेवा प्रणाली तयार करणे हा आत्मनिर्भर भारताच्या पंतप्रधानांच्या संकल्पनेचा पाया आहे”, असे केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी म्हटले आहे. त्यांच्या अध्यक्षतेखाली “सार्वत्रिक आरोग्य सेवा दिन, 2021” समारंभ आणि “कुणालाही आरोग्य सेवेपासून वंचित ठेऊ नका :सर्वांसाठी आरोग्य प्रणालीमध्ये गुंतवणूक करा” या संकल्पनेवरील तांत्रिक चर्चेवरील कार्यशाळा आज नवी दिल्लीत झाली, त्यावेळी त्या बोलत होत्या.
प्राथमिक, दुय्यम आणि तृतीय श्रेणीच्या दर्जेदार आरोग्य सेवा पुरवण्यावर भर देताना केंद्रीय मंत्र्यांनी अधोरेखित केले की, केंद्र सरकारने 2018 मध्ये “सबका साथ आणि सबका विश्वास” हे ध्येय समोर ठेवून सर्वसमावेशक आयुष्मान भारत योजना सुरू केली. 2018 मध्ये समुदायाला जवळच्या केंद्रावर सेवा पुरवण्याच्या उद्देशाने प्राथमिक आरोग्य सेवा सुरू करण्यात आली होती, तर सप्टेंबर 2018 मध्ये आयुष्मान भारत-प्रधानमंत्री जनआरोग्य योजना , आयुष्मान डिजिटल मिशन आणि पंतप्रधान आयुष्मान भारत आरोग्यविषयक पायाभूत सुविधा मिशनमुळे तिला आणखी बळ मिळाले. “निरामय आरोग्य आणि दर्जेदार आरोग्य सेवांवर भर दिला जात आहे”, असे त्या म्हणाल्या.
कोविडमुळे जगभरात अनेक कामांना विलंब झाला, तर भारतात, महामारी असूनही आरोग्य आणि कल्याण केंद्रांसंबंधी  काम वाढले आहे. आतापर्यंत 81,000 हून अधिक आरोग्य आणि कल्याण केंद्रे कार्यान्वित झाली आहेत आणि 1.10 लाख आरोग्य आणि कल्याण केंद्रांचे लक्ष्य मार्च 2022 अखेर पूर्ण केले जाईल असे त्यांनी सांगितले.
केंद्रीय मंत्र्यांनी “सर्वोत्कृष्ट आयुष्मान भारत-आरोग्य आणि कल्याण केंद्र AB-HWC – प्राथमिक आरोग्य सेवा सांघिक पुरस्कार”, “स्वातंत्र्याचा अमृत महोत्सव अंतर्गत सर्वोत्कृष्ट कामगिरी करणारे राज्य/केंद्रशासित प्रदेश”, “आयुष्मान भारत-आरोग्य आणि कल्याण केंद्रात असंसर्गजन्य रोग आणि सामान्य कर्करोगांची तपासणी”, “डिजिटल आरोग्य ओळखपत्र निर्मिती” आणि “पीएमजेवाय-एनएचए पुरस्कार" या श्रेणींअंतर्गत राज्यांना गौरवले. उत्तम आणि अनुकरणीय आरोग्य सेवा पद्धती आणि विविध सेवांसाठी प्राथमिक आरोग्य सेवा संघासाठी प्रशिक्षण नियमावली संबंधित एक कॉफी टेबल बुक देखील त्यांनी प्रकाशित केले. एनपीसीडीसीएस कार्यक्रमांतर्गत एक वैशिष्ट्यपूर्ण एसएमएस सुविधा देखील सुरू करण्यात आली, जी असंसर्गजन्य रोगांबद्दल जागरूकता निर्माण करण्यात मदत करेल.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
|
PIB Headquarters
|
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 11 एप्रिल 2022
|
|
- 185.74 cr vaccine doses have been administered so far under Nationwide Vaccination Drive
- India's Active caseload currently stands at 11,058
- Active cases stand at 0.03%
- Recovery Rate currently at 98.76%
- 929 recoveries in the last 24 hours increases Total Recoveries to
4,25,03,383
- 861 new cases recorded in the last 24 hours
- Daily positivity rate 
- Weekly Positivity Rate 
- 79.41 cr Total Tests conducted so far; 2,71,211 tests conducted in the last 24 hours
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
नौवहन मंत्रालय
विद्यमान देशांतर्गत जहाज कायदा 1917 रद्द करण्यासाठी आणि बदलण्यासाठी संसदेने देशांतर्गत जहाज विधेयक 2021 मंजूर केले
नवी दिल्ली, 2 ऑगस्ट 2021
संसदेने आज देशांतर्गत जहाजे विधेयक, 2021 मंजूर केले. 100 वर्षांहून अधिक जुना देशांतर्गत जहाज कायदा 1917 बदलणे आणि देशांतर्गत जलवाहतूक क्षेत्रात नवीन युगाची सुरुवात करणे आणि कायद्याची चौकट वापरण्यास अनुकूल बनवण्यासाठी आणि व्यवसाय सुलभतेला प्रोत्साहन देण्याचे पंतप्रधान नरेंद्र मोदी यांचे स्वप्न पूर्ण करणे हे याचे उद्दिष्ट आहे. बंदरे, नौवहन आणि जलमार्ग मंत्री सर्वानंद सोनोवाल यांनी आज राज्यसभेत विधेयक मांडले होते. आता हे विधेयक राष्ट्रपतींच्या मंजुरीसाठी पाठवले जाईल.
केंद्रीय बंदरे, नौवहन आणि जलमार्ग मंत्री सर्बानंद सोनोवाल म्हणाले की, वसाहतवादी कायदे रद्द करून त्याजागी आधुनिक आणि समकालीन गरजा पूर्ण करण्यासाठी आणि सागरी क्षेत्राच्या विकासासाठी कायदे करणे हा मंत्रालयाच्या सक्रिय दृष्टिकोनाचा एक भाग आहे. सर्वानंद सोनोवाल यांनी सांगितले की नियम आणि नियमांची एकसमान अंमलबजावणी देशांतर्गत जलमार्गाच्या वापरातून देशांतर्गत जहाजांद्वारे वेगवान , सुरक्षित आणि स्वस्त व्यापार आणि वाहतूक सुनिश्चित करेल.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225
पंतप्रधान कार्यालय
पंतप्रधानांकडून फ्रान्समधील नीस चर्चमध्ये झालेल्या हल्ल्याचा तीव्र निषेध
पंतप्रधान नरेंद्र मोदी यांनी फ्रान्समधील नीस चर्चमध्ये झालेल्या हल्ल्यासह नुकत्याच झालेल्या दहशतवादी हल्ल्यांचा तीव्र निषेध केला आहे.
ट्वीट संदेशात पंतप्रधान म्हणाले “आज नीसमधील चर्चमध्ये झालेल्या भयंकर हल्ल्यासह फ्रान्समध्ये नुकत्याच झालेल्या दहशतवादी हल्ल्यांचा मी तीव्र निषेध करतो. हल्ल्यात जीव गमावलेल्यांच्या कुटुंबीयांच्या आणि फ्रान्समधील नागरिकांसोबत आमच्या सहवेदना आहेत. दहशतवादाविरोधातील लढाईत भारत फ्रान्सच्या बाजूने उभा आहे”.
I strongly condemn the recent terrorist attacks in France, including today's heinous attack in Nice inside a church. Our deepest and heartfelt condolences to the families of the victims and the people of France. India stands with France in the fight against terrorism.
— Narendra Modi  October 29, 2020
केंद्रीय लोकसेवा आयोग
केंद्रीय लोकसेवा आयोगाने  ऑगस्ट, 2021 मध्ये निश्चित केलेली उमेदवार भरती
नवी दिल्ली, 22 सप्टेंबर 2021
केंद्रीय लोकसेवा आयोगाने ऑगस्ट-2021 मध्ये नियुक्त्यांच्या निकालानुसार खालील उमेदवार भरती निश्चित केली आहे. भरतीसाठी शिफारस केलेल्या उमेदवारांना वैयक्तिकरित्या टपालाने हे कळवले जाईल.
पूर्ण यादीसाठी येथे क्लिक कराJaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
माहिती आणि प्रसारण मंत्रालय
घराचा शोध घेतांना आलेले वैयक्तिक अनुभव चित्रपट निर्मितीसाठी ठरले कारणीभूत – चेझियान रा
पणजी, 24 नोव्हेंबर 2018
49 व्या इफ्फीमधल्या भारतीय पॅनोरमातील ‘सुदानी फ्रॉम नायजेरिया’, ‘टू लेट’ आणि ‘अब्यक्तो’ या कथा आधारीत चित्रपटांच्या दिग्दर्शकांनी आज पणजी इथे पत्रकार परिषदेला संबोधित केले. चेन्नईमध्ये घराचा शोध घेतांना आलेल्या वैयक्तिक अनुभवांमुळे ‘टु लेट’ हा चित्रपट निर्मित केल्याचे चेझियान रा यांनी सांगितले. घर बदलणे ही छोटीशी गोष्ट वाटत असली तरी खऱ्या खुऱ्या आयुष्यात ज्या घरात आपण राहतो, त्या घराशी आपले अनेक भावनिक बंध जुळलेले असतात. ‘टु लेट’ या चित्रपटात या सर्व भावना, तसेच तीस दिवसात घर शोधतांना झालेली भांडणे आणि बसलेले मानसिक धक्के हे सर्व दाखवण्याचा प्रयत्न केला असल्याचे त्यांनी सांगितले.
विख्यात तामिळ दिग्दर्शकांबरोबर चित्रपटांसाठी छायाचित्रण करतांना आलेले अनुभव कथा आधारीत चित्रपट निर्मितीत सहाय्यकारी ठरल्याचे त्यांनी एका प्रश्नाला उत्तर देतांना सांगितले. लिहिलेल्या गोष्टींचे रुपेरी पडद्यावरील प्रतिमेत रुपांतरण करण्याचा अनुभव छायाचित्रकार म्हणून घेतल्याचे ते म्हणाले.
‘सुदानी फ्रॉम नायजेरीया’ या चित्रपटाचे दिग्दर्शक झकारीया यांनी आपले अनुभव कथन केले. या चित्रपटाची कथा केरळमधील स्पर्धेत खेळतांना जखमी झालेल्या सुदानी खेळाडूच्या भावबंधांविषयी असल्याचे ते म्हणाले. सुरुवातीला मित्रांनी दिलेल्या निधीतून सुरु झालेला स्वतंत्र प्रकल्प असलेल्या या चित्रपटाला नंतर मल्याळम चित्रपट उद्योगातील दोन प्रमुख निर्मात्यांचा पाठिंबा मिळाला. अल्प खर्चात निर्मित केलेला हा चित्रपट 128 चित्रपटगृहात प्रदर्शित झाला. 100 दिवसांहून अधिक चालला आणि बॉक्स ऑफिसवर यशस्वी ठरला, असे झकारीया यांनी सांगितले.
लघुपट निर्मात्यापासून कथा आधारीत चित्रपट निर्माता म्हणून झालेल्या वाटचालीबद्दल बोलतांना ‘अब्यक्तो’ चित्रपटाचे दिग्दर्शक अर्जुन दत्ता म्हणाले की हा त्यांच्या आयुष्याला अधिक समृद्ध करणारा अनुभव होता. कथा आधारीत चित्रपटांची व्याप्ती जरी मोठी असली तरी पायाभूत गोष्टी समानच असतात, असे सांगून चित्रपट विषयाचा अभ्यास आणि निर्मितीपूर्व कार्य हे मजबूत असण्याची गरज आहे, असेही ते म्हणाले. कुठलाही चित्रपट निर्मित करतांना त्या चित्रपटाप्रती आपण प्रामाणिक राहण्याची गरज आहे, असेही त्यांनी स्पष्ट केले.
S.Tupe/J.Patankar/D. Rane
(Visitor Counter : 58